અમદાવાદ: પવિત્ર શ્રાવણ માસના શ્રાવણી પર્વ શૃંખલાની રવિવારથી શરૂઆત થઇ છે. ત્યારે અમદાવાદ શહેર સહિત રાજ્યભરના લોકો કૃષ્ણમય બની ગયા છે. શહેરનાં સુપ્રસિદ્ધ મંદિરોમાં ગઇ કાલે શીતળા માતાની ભાવભેર પૂજા થઇ હતી. અનેક સ્થળોએ શ્રદ્ધાળુઓ ટાઢું ખાવાની પરંપરા સાથે શીતળા માતાના મંદિરે પૂજન અર્ચન કર્યું હતું. ત્યારે આજે શ્રાવણ માસના મોટા પર્વ એટલે જન્માષ્ટમીની ઉજવણી ઠેર ઠેર થઇ રહી છે.